
Tunnitasu tariifi kooskõlastamine Narva Muusikakooli spordisaali kasutusse andmisel (MTÜ Spordiklubi FC Narva Juunior)
1. Asjaolud ja menetluse käik
MTÜ Spordiklubi FC Narva Juunior esitas Narva Linnavalitsuse Kultuuriosakonnale taotluse Narva Muusikakooli hoones aadressil 26. juuli tänav 9 asuva spordisaali tasuta kasutusse andmisest ajavahemikul 01.09.2020-31.05.2021. Spordisaali kasutamise eesmärk on noorte jalgpallurite treeningute korraldamine. Mittetulundusühing kasutab Narva Muusikakooli spordisaali asutuse juhtkonnaga kooskõlastatud ajakava alusel. Korraldusega kehtestatakse mittetulundusühingule spordisaali tunnitasu tariif 7,50 eurot (teisele lastega tegelevale ja antud spordisaali kasutavale MTÜle kehtestatud tasemel).
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” punkti § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 7,50 eurot Narva Muusikakooli hoones aadressil 26. juuli tänav 9 asuva spordisaali kasutusse andmisel MTÜ-le Spordiklubi FC Narva Juunior (registrikood 80561480) ajavahemikul 01.09.2020-31.05.2021 Narva Muusikakooli juhtkonnaga kooskõlastatud ajakava alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

